Pištola za zaščito

Pravi ribiči odhajajo

Največji naval bo v tem tednu

Ob velikem šmarnu (15. avgust) na Brezje že stoletje množično romajo tudi Romi. Pridejo iz različnih krajev Dolenjske in Bele krajine, največ iz Trebnjega in Novega mesta, delno Kočevja, Krškega, Dobruške vasi in Šentjerneja, pridejo pa tudi romske družine iz italijanskega Vidma, Bologne in Milana. Spijo v šotorih, prikolicah in avtodomih. Kako bo policija v teh dneh opravljala nadzor in ali bo imela okrepljene patrulje? »Naloge bo policija opravljala v sodelovanju z Romarskim uradom Brezje, RKC, Policijsko akademijo in njenim koordinatorjem za multikulturno skupnost ter z lokalnim športnim in turističnim društvom, radovljiškimi občinskimi redarji in nekaterimi drugimi. Vsi sodelujejo s predstavniki romske skupnosti. Policija bo svoje naloge izvajala s klasičnimi oblikami dela, kot je to običajno ob večjih prireditvah." Na policiji še povedo, da bo Romom, ki bodo romali na Brezje, v bližini na voljo začasni kamp z urejeno infrastrukturo.

BOHINJSKA BELA – Že tretje poletje lahko ob Savi Bohinjki srečamo na moč nenavadne, zoprne in celo nevarne turiste. »Da, spet so k nam na počitnice, oplemenitene s čistim zrakom, ribiškim krivolovom v Savi in predvsem ignoranco do zakonov, prispeli Romi iz Francije. Saj bi jih imenovali kako drugače, pa je vrag v tem, da je menda drugo poimenovanje za njih žaljivo,« so nam povedali domačini in dodali: »Za nas pa ni žaljivo, če bi šli s šotorom k obrežju in tam prespali, pa bi nas oglobili. Saj ... nas, poštene Slovence, bi kaznovali, k Romom pa si nobeden sploh ne upa.«Pred dvema letoma so vlomili v prostore ribiške družine na Bohinjski Beli, in ko so opazili delovanje skupine Romov in klicali policijo, so dobili odgovor, da ima ta opravka s še eno skupino, ki je počela nekaj podobnega po Bledu. Lani smo se podali na območje Save Bohinjke s pristojnim ribiškim čuvajem, ki je moral poleg vsega s seboj nositi pištolo. Ne da bi streljal neposlušne postrvi, ki se nočejo natakniti na trnek, temveč za osebno zaščito. Poleg Francozov so pršili na neke vrste delovni oddih tudi naši Romi. Prav ti so se s precej agresivnosti spravljali na vsakogar, ki jim je prišel blizu, tiste iz Francije pa so uporabljali za neke vrste kritje oziroma izgovor, da nečedne rabote počenjajo pravzaprav tujci, ne oni. »Ne vem, kdo bo prej ustreljen, jaz ali kdo od njih,« je lani zmajeval, ki opravlja delo ribiškega čuvaja na kritičnem predelu. Za njimi je moral pobirati smeti. »V smeteh se najdejo plastenke pijač, embalaža mesa in podobno. Ostanki hrane privabljajo lisice, te potem vse raznesejo. Videl sem injekcijske igle, ogorke od zvitkov marihuane in podobno svinjarijo. Po mojem mnenju bo postalo bolj in bolj nevarno za prebivalce krajev, ki so v neposredni bližini ceste z Bleda proti Ribčevemu Lazu. Romi vlamljajo v vikende, vem, da so nasilno odpirali tudi senike, tam prenočujejo. Stvar uhaja izpod nadzora,« je že opozarjal s kolegi ribiči s tistega konca.Prav domači ribiči, ki jim ni vseeno za dogajanje ob reki, v kateri vestno skrbijo za ribji zarod in hkrati urejajo vse potrebno za pristna športno-ribiška doživetja, so nam letos javili prihod Romov iz Francije in dodajali, da so se začeli ribiči, predvsem tisti iz tujine, ki pošteno kupijo ribiško dovolilnico, njihovega območja izogibati: »Ne da ni rib, za to poskrbimo, toda nihče več noče tvegati, da bo odšel na vodo, ko se bo vrnil, pa bo našel ali avto brez pnevmatik in platišč ali pa z razbitim steklom in pokradeno notranjostjo.«Policijo smo povprašali, kako izvaja nadzor nad območjem ter ali ima možnost zahtevati odstranitev vozil Romov iz Francije z območja porečja Save Bohinjke. »Blejski policisti so posamezne aktivnosti za zagotavljanje višje stopnje varnosti še pred začetkom letne turistične sezone uskladili z drugimi pristojnimi na območju policijske postaje ter Policijsko postajo Radovljica. Izmenjava informacij je sprotna, ukrepanje v primeru zaznanih sumov kršitev pa hitrejša. Na območju Save Bohinjke je bilo v preteklosti zaznano predvsem nepravilno kampiranje oseb.« V primeru teh kršitev so proti kršiteljem ukrepali in jih napotili na območja, ki so namenjena kampiranju. »Če določeno pooblastilo ni neposredno izvršljivo za policijo, o tem policisti obveščajo drug pristojni organ,« je bil odgovor s PU Kranj. Dodali so: »Na območju Save Bohinjke so blejski policisti v zadnjem obdobju zaradi vlamljanja v vozila obravnavali dve prijavi. V enem primeru je storilec po razbijanju stekla iz vozila odtujil nahrbtnik in ga potem v bližini kraja odvrgel, v drugem pa je storilec poskušal vlomiti v vozilo, vendar je od dejanja odstopil. Storilec bi bil lahko kdor koli.«Pred nekaj dnevi smo podobna vprašanja, vezana na počitnikovanje zunaj urejenih prostorov in delovanje Romov iz tujine in naših, poslali na Medobčinski inšpektorat in redarstvo občine Bled, Bohinj in Železniki, ki je pristojen za to področje. Nemara zaradi obilice dela v mesecu, ko predvsem Bled in Bohinj pokata po šivih zaradi navala turistov, nam odgovorov in pogleda na celotno situacijo do oddaje teksta v tisk niso zmogli posredovati.